สวัสดีคะ คือหนูฝังยาคุมมา9เดือนแล้วคะ แต่ละเดือนเมนมาเกือบทั้งเดือนเลยคะ
สวัสดีค่ะ การใช้ยาคุมแบบฝังเข้าไปที่ท้องแขนอยู่ได้ 3-5 ปีขึ้นกับชนิดของยาฝังนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นวิธีการคุมกำเนิดที่มีประสิทธิภาพสูงมาก โอกาสตั้งครรภ์ขณะฝังยาน้อยกว่า 1%ผลข้างเคียงของยาที่พบได้เช่นการมีเลือดออกผิดปกติทางช่องคลอด มีประจำเดือนมาไม่สม่ำเสมอหรือไม่มา น้ำหนักตัวเปลี่ยนแปลง ปวดท้อง คลื่นไส้ อาเจียนแต่อย่างไรก็ตามการมีเลือดออกมาผิดปกติทั้งเดือนนั้น ควรจะไปตรวจหาสาเหตุอื่นๆด้วยว่าไม่มี ถ้าเป็นผลข้างเคียงจากยาก็ไม่ควรออกมาเยอะเป็นเดือนค่ะ สาเหตุอื่นๆเช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นในเบื้องต้นงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนชนิดใดๆมาใช้เอง